जब गर्मा-गर्मी चल रही हो तब बातचीत करने का सबसे अच्छा समय नहीं होता है, क्योंकि उस वक़्त गुस्सा अधिक होता है और हो सकता है कि आप दोनों ही ऐसा कुछ कह बैठें जिसके लिए आपको बाद में पछतावा हो।  जैसे ही नीचा दिखाने वाली गतिविधि हो, उसके बाद जल्दी से जल्दी मिलिये। अगर आप बहुत समय गुज़र जाने देंगे, तब हो सकता है कि बात दिमाग़ से उतर जाये और उसका विवरण भी धुंधला पड़ सकता है। घटना के कुछ ही दिनों के अंदर स्पाउस के साथ बैठ कर बात करिए ताकि जब वो ताज़ी हो तभी उस पर चर्चा की जा सके। कोई ऐसी शांत जगह खोज लीजिये जहां पर आप दोनों एकांत में बैठ सकें। अपनी बात को दोस्तों के बीच कहने से ऐसा लगेगा जैसे कि आप पीड़ित हों और आपका(की) स्पाउस दुष्ट है। स्पाउस से ऐसे समय पर बात करिए जब वो काम से वापस आ चुके हों और उन्हें शांत होने का थोड़ा समय मिल चुका हो। बच्चों के सोने का और अपने दोनों के तनाव कम हो जाने तक इंतज़ार करिए। अपने स्पाउस के व्यवहार की ज़िम्मेदारी मत लीजिये मगर कोशिश करिए कि अपनी भावनाओं को उसे ऐसे समझा सकें कि वो सब उसे धमकी न लगे। उसे बताइये कि जब वो आपको नीचा दिखाता(ती) है तब आपको दुख होता है/ परेशानी होती है/ चोट पहुँचती है।  जैसे कि, आप ऐसा कुछ कह सकते(ती) हैं, "जब तुम मुझसे इस टोन में बात करते(ती) हो तब मुझे दुख होता है।" या, "जब तुम मेरी बुद्धिमत्ता को चुनौती देते(ती) हो तब मुझे क्रोध आता है।" अपने स्पाउस से यह कहने से बचिए कि वो आपको किसी खास तरह से महसूस कराता(ती) है क्योंकि इस तरह के शब्द इस्तेमाल करने से वो तुरंत सुरक्षात्मक हो जाएँगे(गी)। जब आप अपने स्पाउस से उसके व्यवहार की बात करेंगे तब विशिष्ट उदाहरण देने से फ़ायदा हो सकता है। कोई हाल की घटना चुनिये और जो भी कहा और किया गया हो उस ख़ास बात को बताइये।  जैसे कि आप कह सकते हैं, "पिछली रात डिनर के समय तुमने जो रिमार्क पास किए वे मुझे नीचा दिखाने वाले थे। तुमने कहा था कि अपने नए प्रोजेक्ट के बारे में तुम्हारा मुझको बताना समय की बरबादी होगा क्योंकि मुझे वह समझ में नहीं आयेगा।" ऐसे उदाहरण देने से बचिए, जहां पर कि आप और/या आपका स्पाउस नशे में रहा हो क्योंकि उसका विवरण आपको स्पष्ट नहीं होगा। हो सकता है कि आपका स्पाउस इस लिए नीचा दिखाने वाले तरीके का इस्तेमाल करता हो क्योंकि या तो वो असुरक्षित महसूस कर रहे हों या किसी कमी की भावना उनके मन में हो। स्पाउस के बुरे व्यवहार के कारणों को जान लेने से आपके लिए अपने स्पाउस के साथ एमपैथाइज़ (empathize) करना और अपने स्पाउस से सम्मानपूर्ण व्यवहार करवा पाना आसान हो जाएगा।  ऐसा कुछ कह कर अपने स्पाउस से यह जानने की कोशिश करिए कि आख़िर चल क्या रहा है, मुझे लगता है कि तुम मेरे अलावा किसी और बात से परेशान हो। क्या बात है?" उदाहरण के लिए, अगर आपका(की) स्पाउस उस समय नाराज़ हो जाता(ती) है जब आप काम के बारे में पूछते(ती) हैं, तब शायद उसके मन में अपने काम को ठीक से कर पाने की क्षमता के बारे में असुरक्षाएँ हैं। हालांकि हालांकि आपके स्पाउस का व्यवहार है तो अभी भी अनुचित, मगर उसके इस नीचा दिखाने के पीछे अभी वास्तव में क्या चल रहा है, जान लेने से आपको साथ रहने का बेहतर तरीका समझ में आ सकता है। यह साफ़ बता दीजिये कि ऐसा नीचा दिखाने वाला व्यवहार बर्दाश्त नहीं किया जाएगा और आप उसे सहन नहीं करेंगे(गी)। अपनी बात पर अड़े(ड़ी) रहिए और अगर आपका(की) स्पाउस फिर से छोटा दिखाने का प्रयास करे या बात को मज़ाक में उड़ा देने की कोशिश करिए तब अपना मन मत बदलिए। आप जो परिणाम तय कर सकते हैं उसका एक तरीका ऐसा कुछ कह देना है कि, "अगर तुमने फिर से ऐसे टोन में बात की तो मैं कमरे से चला(ली) जाऊंगा(गी)। अगर तुम मुझे दूसरों के सामने नीचा दिखाते रहोगे(गी), तब मैं यह संबंध समाप्त करने के लिए कदम उठाऊंगा(गी)।" अपने स्पाउस के नीचा दिखाने के प्रयास का अपने ऊपर असर मत पड़ने दीजिये। अगली बार जब वह नीचा दिखाये, तब सोचिए कि उसमें क्या चीज़ हास्यास्पद थी। ऐसा सोचते हुये उसको मज़ाक में या हंसी में उड़ा दीजिये कि शायद आपके स्पाउस ने मज़ाक ही किया हो। मज़ाक का इस्तेमाल करने से, आपका(की) स्पाउस आपको नीचा दिखा कर आप पर जो शक्ति दिखाना चाहते हैं, उसमें कुछ कमी आ जाएगी। आप किस तरह के मज़ाक का इस्तेमाल करेंगे(गी) यह तो उस समय की परिस्थिति पर निर्भर करेगा मगर सबसे बढ़िया यह होगा कि आप अपने को शर्मिंदा करने वाले किसी भी मज़ाक से बचें क्योंकि आपको नीचा दिखाने की कोशिश पहले ही उसके द्वारा की जा चुकी है। नीचा दिखाने वाले रिमार्क्स को रोकने का एक तरीका यह है कि बात आगे बढ्ने से पहले ही स्पॉटलाइट को उसी व्यक्ति की ओर कर दिया जाये जो इस तरह के रिमार्क्स कर रहा है। ऐसा करने के लिए, उस संदर्भ में जो सवाल मतलब के हैं उनको पूछिये। जैसे कि, अगर आपका(की) स्पाउस बच्चों के लालन पालन के संबंध में आपकी कुशलता पर नीचा दिखाने की कोशिश कर रहे हों, तब आप पूछ सकते(ती) हैं, "तुम इसको इससे बेहतर कैसे करते(तीं)?" या "तुम इसको जैसे करना चाहोगे(गी) उस तरह से करने के सबूत क्या हैं?"
Determine the best time to approach your spouse. Present your case with a non-threatening tone. Use examples to illustrate your point. Ask your spouse why he or she is being condescending. Set consequences. Use humor to shrug it off. Turn the spotlight around.